EA คว้ารางวัล Entrepreneur of the year
EA คว้ารางวัล Entrepreneur of the year ประจำปี 2018 ณ โรงแรม แบงค็อก แมริออท สุขุมวิท เมื่อเร็วๆนี้
17 ต.ค. 2561

 นายสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA รับรางวัล Entrepreneur of the year ประจำปี 2018 จาก Enterprise Asia ในงาน ASIA PACIFIC ENTREPRENURSHIP AWARDS (APEA 2018) จากนางสาวชุติมา บุณยประภัศร รัฐมนตรีช่วยว่าการกระทรวงพาณิชย์ ในฐานะประธานในพิธี
โดยคณะกรรมการผู้ตัดสินของ Enterprise Asia ได้พิจารณาจากความสำเร็จของ EA ที่มาจากวิสัยทัศน์ของผู้นำ กลยุทธ์ในการดำเนินงาน และการสร้างสรรค์นวัตกรรมที่มีผลต่อการขับเคลื่อนอุตสาหกรรมครั้งสำคัญ และมีศักยภาพการเติบโตจนสามารถก้าวขึ้นเป็นผู้นำในธุรกิจพลังงานหมุนเวียนในภูมิภาคเอเชียแปซิฟิก งานดังกล่าวจัดขึ้น ณ โรงแรม แบงค็อก แมริออท สุขุมวิท เมื่อเร็วๆนี้
อนึ่ง Enterprise Asia เป็นองค์กรที่จัดตั้งโดยความร่วมมือของผู้นำด้านธุรกิจและภาครัฐในประเทศมาเลเซีย โดยมีวัตถุประสงค์เพื่อส่งเสริมการพัฒนาขององค์กรธุรกิจในภูมิภาคเอเซีย